Mustafa Pruščak
Mustafa Pruščak, punim imenom Mustafa ibn Muhamed el-Akhisari, bosanski pisac iz 18. vijeka. Umro je 1755. godine. Koliko se zna, napisao je pet djela iz područja akaida i islamskog prava, od kojih Gazi Husrev-begova biblioteka posjeduje četiri. Njegovo djelo "Risala fi hukmi kahve ved-duhan vel-ešribe el-muharem" (Rasprava o stanovištu islama prema kahvi, duhanu i zabranjenim opojnim pićima), prevela je Nevenka Kostić. Mustafa Pruščak je predstavnik nekadašnje prusačke škole koja je ostavila neizbrisiv trag kada je u pitanju očuvanje bošnjaštva. Neprocjenjiva je njegova uloga kao alima, mislioca i promicatelja islamske misli, iako je na neki način bio u sjeni Hasan Kafije Pruščaka i Ajvaz-dede.